tomron87/hebrew-wikipedia-sentences-corpus huggingface dataset:
ליאה וצ'ובאקה תופסים את לאנדו לאחר שהאן הוכנס לתא הקפאה, ולאנדו משגר מסר אל עוזרו המרכיב אוזניות טלפתיה, ומנסה יחד עם ליאה וצ'ובאקה להציל את האן.
לוק מגיע לבספין אחרי שחש באמצעות ה"כוח" כי חבריו בצרות.
הוא נתקל בדארת' ויידר והשניים נלחמים בדו-קרב חרבות אור שבסופו ויידר כורת את ידו הימנית של לוק.
ויידר מגלה ללוק סקייווקר ההמום כי הוא למעשה אביו, ומציע לו לעבור לצד האפל של ה"כוח" ולשלוט ביחד בגלקסיה כאב ובן.
לוק ההמום והפצוע נמלט ומחולץ על ידי ספינתם של ליאה ולאנדו.
בסצנה האחרונה של הסרט, לוק, ליאה, R2-D2, ו-C-3PO נמצאים על הספינה הרפואית של ברית המורדים.
לוק מקבל יד תותבת ביונית מהדרואיד הרפואי.
לאחר מכן, כל החבורה מסתכלים מהחלון של הספינה ורואים את לאנדו וצ'ובאקה ממריאים במילניום פלקון על מנת לחלץ את האן הקפוא בפחמן מידי ג'אבה ההאט, מה שמשאיר סוף פתוח עד הסרט הבא.
מארק המיל – לוק סקייווקר, הגיבור הראשי של הסרט.
האריסון פורד – האן סולו, טייס חלל ומבריח לשעבר, חבר בברית המורדים
קארי פישר – הנסיכה ליאה אורגנה, מנהיגה בברית המורדים
אלק גינס – אובי-ואן קנובי, רוח ג'דיי
את דארת' ויידר – לורד סית' והנבל הראשי של הסרט – גילמו שלושה שחקנים:
ג'יימס ארל ג'ונס – דיבוב
דייוויד פראוז – שחקן והנעת החליפה
בוב אנדרסון – פעלולן בקטעי הדו-קרב
אנתוני דניאלס – הרובוט C-3PO
קני בייקר – הרובוט R2-D2
פיטר מייהו – צ'ובאקה, ווקי וטייס המשנה של האן
פרנק אוז – יודה (קול ובובנאות)
בילי די ויליאמס – לאנדו קלריסיאן
קלייב רוויל – הקיסר פלפטין (קול בלבד) שליט האימפריה הגלקטית.
איאן מקדרמיד – הקיסר פלפטין (גרסה חדשה)
ג'רמי בולוק – בובה פט, הנבל השלישי של הסרט.
"מלחמת הכוכבים: האימפריה מכה שנית" נחשב לאחד מסרטי ההמשך הטובים ביותר בכל הזמנים, ועם הסרט תקווה חדשה לשני הסרטים הטובים ביותר בסאגת מלחמת הכוכבים.
לפי הצבעה שנערכה בין 10,000 קוראים, 150 במאי קולנוע ו-50 מבקרי קולנוע מוערכים הסרט נבחר למקום השלישי ברשימת 500 הסרטים הגדולים של כל הזמנים, לפי מגזין אמפייר.
נכון ל-2020, הסרט נמצא במקום ה-14 ברשימת הסרטים הטובים ביותר בכל הזמנים בדירוג גולשי אתר IMDb, עם דירוג של 8.7 מתוך 10. על פי מסקר הנתונים Rotten Tomatoes, הסרט קיבל דירוג חיובי מאת 94% מתוך 102 מבקרים.
מבקר הקולנוע של 'דבר', אורי קליין, כתב ערב הבכורה של הסרט בישראל: "ב'האימפריה מכה שנית' יש פחות הומור, אם כי C-3PO ו-R2-D2 משעשעים כתמיד...
אבל יש הרבה יותר 'כיף'.
ההרפתקאה אינטנסיבית יותר, מהירה יותר, וההפתעות באות בקצב רצחני כמעט."
מבקר 'מעריב' אהרן דולב רשם בטורו: "מצד רמתו הטכנית, לפחות, אין הוא נופל מה'אורגינל'.
גם שאר מרכיבי הנוסחה המדע-בדיונית – פשטנות סיפורית ילדותית בצד תחכום טכנולוגי, מעשיית שטות בצד פעלולים מדהימים – מצויים בשפע דמיוני...
שבני האדם המגוחכים שבסרט בטלים בשישים, לעומתם של הפעלולים הוויזואליים, מערכות התפאורה האדירות והדמיון הצורני, ולהטי הצילום הווירטואוזי."
גידי אורשר כתב כי "בהפקדת הבימוי בידי ארווין קרשנר...
איבד הסרט את מירב החן וההומור שנשא בפרק הראשון והפך לארוך, לעיתים מתיש ולפעמים אף חסר טעם כלשהו.
אם 'האימפריה מכה שנית' מצביע על דרכה של הסדרה הגדולה – לא כדאי לצפות ממנה ליותר מדי."
פסקול הסרט הולחן על ידי ג'ון וויליאמס.
הנעימה המוזיקלית הידועה ביותר מסרט זה היא The Imperial March שהפכה להיות מזוהה ביותר עם דארת' ויידר ואחד מקטעי המוזיקה הידועים ביותר בתולדות הקולנוע.
מלחמת הכוכבים – פרק 1: אימת הפנטום הוא סרט אפי בסאגת מלחמת הכוכבים שיצא בשנת 1999. הסרט הוא החלק הראשון בטרילוגיה השנייה בסאגה, שכרונולוגית מתרחשת לפני הטרילוגיה הראשונה.
הסרט מספר את סיפורו של אנאקין סקייווקר, ילד עבד מכוכב נידח שהתגלה כעילוי ב"כוח" ונבחר למסדר העילית של אבירי הג'דיי.
הסרט גם מניח את היסודות לסיפור קריסתה של הרפובליקה הגלקטית: פדרציית המסחר מקימה צבא ומתחילה לכפות בכוח את רצונה ואילו הרפובליקה חסרת אונים כנגדה.
מנגד, אבירי הסית' – מסדר מרושע שנחשב כמת במשך שנים – נראים בשטח וייתכן שאף מושכים בחוטים מאחורי הקלעים.
בשנת 32 לפני הקרב ביבין (BBY), זוג אבירי ג'דיי, קווי-גון ג'ין ותלמידו אובי-וואן קנובי, יוצאים למשימה סודית בכוכב הלכת נאבו – שם עליהם לפתור סכסוך בין הכוכב נאבו לפדרציית הסחר שהטילה עליו מצור.
דארת' סידיוס שמתמרן את פדרציית הסחר, מורה להם להשמיד את שני אבירי הג'דיי.
השניים מצליחים לשרוד ולהימלט לפני הכוכב נאבו.
חייזר דחוי ומגושם בשם ג'אר ג'אר בינקס מסייע לשניהם למצוא מחסה, אך בני עמו, הגאנגאנים מסרבים להתערב בסכסוך לטובת נאבו ושולחים אותם מממלכתם.
בינתיים, צבא הדרואידים של פדרציית הסחר כובש את כוכב נאבו ועוצר את המלכה אמידאלה.
קווי-גון ואובי-וואן מחלצים את המלכה הצעירה כדי להביאה לבירת הרפובליקה בקורסאנט כדי שתוכל לבקש עזרה עבור בני עמה הנתונים תחת מצור של פדרציית הסחר הבדלנית.
במהלך הבריחה פוגשים לראשונה את R2D2 שמתקן את החללית שבה הם בורחים אחרי שנפגעה מבלאסטר.
במהלך מסע הבריחה מהכוכב נאבו, נאלצת החללית שלהם לנחות על כוכב חולי ומדברי בשם טטואין.
בטטואין הם פוגשים בילד קטן וכשרוני בשם אנאקין סקייווקר, שהוא ואמו נמכרו לעבדות.
אנאקין נחשב למהנדס מוכשר וטייס מצטיין.
כדי להציל את הילד ולאמצו קווי-גון מארגן התערבות על מרוץ פודים שאם ינצח הוא יזכה בחלקי חילוף עבור החללית ובחירותו של אנאקין.
אנאקין משתתף במרוץ פודים מסוכן כדי להשיג להם כסף לתקן את ספינתם ומנצח בו.
בעקבות הניצחון הוא נפרד מאימו ומתכונן להצטרף אל זוג אבירי הג'דיי במסעם לקורוסאנט.
בינתיים, דארת' סידיוס שולח את תלמידו, דארת' מול, להרוג את שני הג'דיי וללכוד את המלכה.
דארת' מול תוקף אותם על טטואין אך קווי-גון מצליח להילחם בו, לעכב אותו ולברוח על הספינה לקורוסאנט.
בקורוסאנט, מספר קווי-גון למועצת הג'דיי על התוקף המסתורי שנלחם בהם בטטואין.
בגלל שליטתו בכוח, הג'דיי חוששים שמדובר באביר סית', לוחם של מסדר שהוצא מחוץ לחוק ולכאורה הוכחד כבר לפני דורות, העוסק בצד האפל של הכוח.
מועצת הג'דיי מסרבת בטענה שהילד מבוגר מדי בשביל להתחיל באימונים וכן מפני שיודה חש בו ענן של פחד.
בינתיים, בסנאט הגלקטי, הסנאטור פלפטין – שיושב מטעם נאבו – משכנע את המלכה פאדמה אמידאלה להגיש הצעת אי-אמון בקנצלר הנוכחי (הנשיא ואלורום) בעקבות המצב בכוכבה.
פלפטין עושה זאת כדי שיוכל להיבחר אחר כך לנשיא הרפובליקה.
מיואשת מחוסר המעש של הסנאט ומוטרדת מכך שעד אשר פלפטין ייבחר זה יהיה מאוחר מדי, המלכה אמידאלה מחליטה לחזור לכוכב נאבו ולהדוף את המתקפה עליו.
קווי-גון, אובי-וואן ואנאקין מתלווים אליה.
בכוכב נאבו, המלכה אמידאלה כורתת ברית עם אנשי הגאנגאן כנגד פדרציית הסחר.
בקרב הגדול שנערך על פני מישורי הדשא של הכוכב, כותשים הדרואידים לאט לאט את הגאנגאנים.
אך מהפך גדול מתרחש כאשר אנאקין מטיס ספינת-קרב קטנה אל לב תחנת החלל השולטת בדרואידים של הפדרציה ומצליח להשמיד אותה, ובכך גורם לשיתוקם וניטרולם של כל הדרואידים ולהפיכתו של צבא פדרציית הסחר לחסר תועלת.
בינתיים, בארמון בנאבו, בזמן שהמלכה ואנשיה לוקחים את ראש פדרציית הסחר בשבי, מתעמתים קווי-גון ואובי-וואן עם דארת' מול, שמשתמש בחרב אור דו-להבית.
דארת' מול הורג את קווי-גון ואז אובי-וואן חותך את הרגלים של דארת' מול ומפיל אותו לתהום.
על ערש דווי, משביע קווי-גון את אובי-וואן לאמן את אנאקין בדרכי הכוח.
אחרי הקרב, אובי-וואן מוכתר לדרגת "אביר ג'דיי" ומעלה את בקשתו האחרונה של מורו בפני יודה, ראש מועצת הג'דיי והמאסטר החכם מכולם.
בהסתייגות רבה וחוסר רצון, יודה מאשר לאובי-וואן לאמן את אנאקין.
בינתיים, תושבי נאבו חוגגים את ניצחונם עם פיוס היסטורי בין בני האדם לגנגנים.
תקציב הסרט היה 115 מיליון דולר, והוא צולם בעיקר באולפני האחים וורנר, ליבסדן באנגליה, עם צילומים נוספים במדבר התוניסאי ובארמון האיטלקי "פלצו ראלה" בקסרטה.
עבודת פרסום רבה הקדימה את הסרט, והניבה פרי: הסרט גרף מעל ל-431 מיליון דולר בקולנוע בארצות הברית, ובנוסף מעל ל-493 מיליון דולר מחוצה לה.
עובדה זו הופכת את הסרט לאחד משוברי הקופות הגדולים של כל הזמנים.
למרות הצלחתו הכלכלית הסרט זכה לביקורות קשות ונחשב כאכזבה בקרב המעריצים.
דמותו של החייזר המגושם ג'אר ג'אר בינקס נהפכה לשנואה ביותר בקרבם וברשת רצו עשרות סרטים ובדיחות בהן החייזר מוצא את מותו בדרכים שונות ומשונות.
קווי-גון ג'ין – ליאם ניסן
אובי-וואן קנובי – יואן מק'גרגור
דארת' מול – ריי פארק
פאדמה אמידאלה – נטלי פורטמן
אנאקין סקייווקר – ג'ייק לויד
ג'אר ג'אר בינקס – אחמד בסט
סנאטור פלפטין / דארת' סידיוס – איאן מק'דיארמיד
שמי סקייווקר – פרנילה אוגוסט
מייס ווינדו – סמואל ל.
את המוזיקה לסרטי מלחמת הכוכבים, הלחין וכתב המוזיקאי הידוע ג'ון ויליאמס.
מלחמת הכוכבים: פרק 1 – אימת הפנטום: פסקול הסרט המקורי
מלחמת הכוכבים – פרק 6: שובו של הג'דיי הוא סרט מ־1983 בבימויו של ריצ'רד מרקאנד, שהוא ההמשך של "מלחמת הכוכבים - פרק 5: האימפריה מכה שנית" והשלישי בטרילוגיה המקורית בסדרת הסרטים מלחמת הכוכבים.
פרק זה חותם את עלילת שישיית הסרטים ובו מתרחש העימות הסופי בין לוק סקייווקר לדארת' ויידר ולקיסר פלפטין.
את הסרט הפיק ג'ורג' לוקאס לפי תסריט שכתב בעצמו, בסיועם של לי ברקט ולורנס קלדן.
את הפסקול הלחין וביצע ג'ון ויליאמס.
הסרט יצא לאקרנים ב־25 במאי 1983 בציון שש שנים לסרט הראשון.
בישראל יצא הסרט ב־8 ביולי 1983. עם יציאתו, זכה הסרט לביקורות מצוינות ממבקרי קולנוע והקהל כאחד, ששיבחו את הסרט על היותו סוף נהדר ומספק לסדרה, ואת סצנות האקשן, ההומור, המשחק, הבימוי והפסקול – אם כי כתיבת התסריט והעלילה זכו לביקורות פושרות.
הסרט גרף 475 מיליון דולר ואף כי לא הגיע להישגים הקופתיים של שני קודמיו, הוא אחת ההצלחות המסחריות הגדולות בתולדות הקולנוע.
ב־1997, לכבוד חגיגות ה־20 לסדרה, יצאה גרסה מחודשת של "שובו של הג'דיי".
ליאה, לוק וחבריהם מנסים לחלץ את האן סולו משביו של ג'אבה ההאט אך נלכדים בעצמם.
ג'אבה מתכנן לתתם למאכל למפלצת החולות סקארלק, אך ברגע האחרון מצליחה החבורה להביס את הפושע ולהרגו, תוך שלוק משתמש ב"כוח" ומציג חרב אור ירוקה שבנה בעצמו.
בינתיים, יודה נפטר ומגלה ללוק שדארת' ויידר הוא אכן אביו ושיש עוד סקייווקר במשפחתו.
לאחר מכן לוק סקייווקר פוגש את רוחו של אובי ואן קנובי, שמספר לו שהנסיכה ליאה היא אחותו.
בינתיים, בונה הקיסר פלפטין כוכב מוות חדש, נורא מקודמו, סמוך לכוכב אנדור.
הוא ודארת' ויידר מחליטים לנסות להעביר את לוק לצדם.
המורדים מחליטים להרוס את תחנת החלל בטרם תושלם.
לוק וחבריו יוצאים להרוס את מחולל שדה הכוח המגן על כוכב המוות.
הם נתקלים באִיווֹקים, גזע מקומי של גמדים דמויי דובים, ומגייסים אותם לעזרתם.
לוק מסגיר את עצמו לוויידר, מחשש שזה יאתר אותו באמצעות "הכוח" וימנע את הפשיטה, והלה לוקח אותו לפגוש את הקיסר.
האן וליאה פושטים על המחולל, אך נקלעים למארב: בקרב המתפתח, נחלצים האיווקים לעזרתם ומחולל השדה נהרס.
צי המורדים תוקף את כוכב המוות והורס אותו.
הקיסר וויידר מתעמתים עם לוק ומנסים לפתות אותו אל הצד האפל של ה"כוח" אך לוק מסרב.
ויידר מתחיל להילחם בו בדו-קרב חרבות אור במטרה לעורר בלוק את רגש הזעם, שיוביל אותו אל הצד האפל.
לבסוף הוא מצליח ולוק תוקף את ויידר בחמת זעם וכורת את ידו הימנית – אך למרות הפצרותיו של אדון הסית' פלפטין, לוק מסרב להרוג את ויידר (אביו של לוק).
פלפטין יורה על לוק ברקי כוח אפלים ומתכוון להרוג אותו, אך ויידר לא מסוגל לעמוד בכך, והוא תופס את הקיסר פלפטין משליך אותו אל פיר סמוך המוביל לכור גרעיני ובכך הורג אותו, תוך כדי שהוא נפצע אנושות בעצמו.
בעודו גוסס, הוא אומר ללוק סקייווקר כי הוא צדק כשאמר שעוד נותר בו טוב.
לוק לוקח את גופת אביו ונמלט לפני שכוכב המוות מתפוצץ.
על הכוכב חוגגים המורדים את ניצחונם הסופי על האימפריה הגלקטית.
לוק שורף את גופת אביו, ורואה את רוחותיהם של יודה, אובי ואן קנובי ואנאקין סקייווקר מחייכות אליו.
מארק המיל – לוק סקייווקר הגיבור הראשי של הסרט.
האריסון פורד – האן סולו
קארי פישר – הנסיכה ליאה אורגנה, מתגלה כאחותו של לוק
אלק גינס – רוחו של אובי-וואן קנובי
מספר שחקנים גילמו את דארת' ויידר: נבל המשנה של הסרט.
ג'יימס ארל ג'ונס – קול, דיבוב
דייוויד פראוז – הנעת החליפה, פעלולן
בוב אנדרסון – פעלולן בקטעי הסיף
סבסטיאן שו – ויידר הגוסס/אנאקין סקייווקר שבגד בקיסר וחזר לצד הטוב
היידן כריסטנסן – רוחו של אנאקין סקייווקר (בגרסה המחודשת של הסרט)
אנתוני דניאלס – הרובוט C3PO
קני בייקר – הרובוט R2D2
איאן מקדרמיד – הקיסר/דארת' סידיוס (גרסה חדשה), הנבל הראשי של הסרט.
במבט לאחור, הסרט "שובו של הג'דיי" (פרק 6) נחשב בעיני מבקרים ומעריצי מלחמת הכוכבים לסרט החלש ביותר בטרילוגיה המקורית.
לדוגמה: בדירוג IMDb של 250 הסרטים הטובים ביותר, הסרט מופיע במקום ה־88 בעוד קודמיו תופסים את המקומות 27 (פרק 4) ו־16 (פרק 5).
סצנות הפעולה והקרבות בסרט התקבלו בהתלהבות, בעיקר קרב אופנועי-האוויר (speeder) בג'ונגל של אנדור והקרבות בחלל בין הצי הקיסרי למורדים.
גם הסצנה בחדר הכס של הקיסר, שבה לוק מתעמת עם דארת' ויידר, זכתה לביקורות טובות ונחשבת בידי המעריצים לשיא הרגשי של הסרט, ואולי אף כל הטרילוגיה.
לעומת זאת, בזמנו (1983) הסרט זכה לבקורות טובות: המבקר רוג'ר אגברט למשל נתן לו ציון של 4 כוכבים מתוך 4 וכמו כן הוא הופיע בדף השער של כתב העת TIME.
בהוצאה לאור של הסרט על גבי DVD בשנת 2004 חל שינוי בסצנה האחרונה של הסרט.
בגרסה המקורית סבסטיאן שו מגלם את רוחו של אנאקין סקייווקר.
בגרסה המחודשת היידן כריסטנסן, אשר גילם את הדמות בסרטים "מתקפת המשובטים" ו"נקמת הסית'", מגלם את רוחו של אנאקין סקייווקר.
בחגיגה של ג'אבה ההאט היה שינוי.
ב־1983 הייתה להקה אחרת וגרסה אחרת למסיבה אך ב־2004 שיפרו את גרפיקת הלהקה בעזרת מחשב, מלבד דמותה של האישה ירוקת העור.
מלחמת הכוכבים – פרק 3: נקמת הסית' הוא אופרת חלל אמריקאית אפית שכתב וביים ג'ורג' לוקס ויצא לאקרנים בשנת 2005. זהו הסרט השלישי בטרילוגיה השנייה של סרטי מלחמת הכוכבים.
הטרילוגיה השנייה, שבסדר הכרונולוגי של הסרטים מתרחשת לפני הטרילוגיה הראשונה.
בסרט מככבים: איוואן מקגרגור, נטלי פורטמן, היידן כריסטנסן, איאן מקדריאמיד, סמואל ל.
ג'קסון, כריסטופר לי, אנתוני דניאלס, קני בייקר ופרנק עוז.
הסרט מתרחש שלוש שנים לאחר תחילת מלחמת המשובטים, שפרצה בסוף הסרט הקודם מלחמת הכוכבים – פרק 2: מתקפת המשובטים.
הסרט מגולל את מעברו של אנאקין סקייווקר – אביר ג'דיי שנחשב לעילוי – אל הצד האפל.
הסרט מתאר גם את קריסתה של הרפובליקה הגלקטית וכיצד הקיסר פלפטין משתלט עליה והופך אותה לדיקטטורה.
הסרט פותר את כל הסוגיות הפתוחות של הטרילוגיה השנייה (פרקים 1–3) ומכין את הרקע לטרילוגיה המקורית (פרקים 4–6), בה בנו של אנאקין, לוק סקייווקר, שהוחבא על ידי אבירי הג'דיי אובי ואן קנובי ויודה, יוצא להילחם באימפריה הגלקטית.
סרט זה נחשב לאפל ביותר מבין כל סדרת הסרטים.
בסצנות רבות קיימת אנלוגיה לסצנות אחרות מיתר סרטי הסדרה, לרבות הטרילוגיה הראשונה (פרקים 4–6).
חלק מהאירועים בסרט תוכננו כך על מנת ליצור אנלוגיה סמלית בין המעשים, שלה משמעות רבה בהבנת הדמויות.
הסרט גרף מעל ל-800 מיליון דולר בקופות, עובדה שהופכת את הסרט לאחד משוברי הקופות הגדולים של 2005. בניגוד לשני הסרטים הקודמים, סרט זה זכה לביקורת טובות והתקבל בצורה חיובית אצל המעריצים.
הסרט נפתח בקרב ענק מעל קורוסנט בין הרפובליקה לצבא הבדלנים בפיקודו של גנרל גריווס וצבא הדרואידים שלו.
אבירי הג'דיי אנאקין סקייווקר ואובי ואן קנובי נשלחים לחלץ את הקאנצלר פלפטין שנחטף בידי הסית' הרוזן דוקו.
השניים מצליחים לעלות על ספינת האם של גריווס אחרי שאנאקין מציל את ספינת הקרב של אובי ואן מחבלה בידי רובוטי-חבלה ששוגרו מהגנת הספינה.
השניים חותכים את דרכם דרך שלל הדרואידים עד שהם מגיעים לחלק בו מוחזק פלפטין.
הם פותחים בקרב חרבות אור עם דוקו, שמצליח להמם את אובי ואן ומותיר את אנאקין להילחם מול דוקו לבדו.
אנאקין מצליח להביס את דוקו בקרב חרבות-אור ולפקודת פלפטין הורג אותו, למרות הסתייגותו מהריגת שבוי לא חמוש.
לאירוע זה תהיה השפעה רבה עליו בהמשך.
הנשיא פלפטין מספר לאנאקין ש"הצד האפל" של ה"כוח" יכול למנוע מאנשים למות ורומז לו שרק אם יצטרף לצד האפל יוכל להציל את פאדמה.
אנאקין מסתייג מהנשיא, שולף את חרב האור ומאיים להורגו, אך בעקבות התקרית עם הרוזן דוקו מחליט להסגירו למועצת הג'דיי.
לאחר שאובי ואן קנובי מצליח לאתר את מנהיג צבא הבדלנים, גנרל גריווס, ולהביס אותו בקרב, אוזלות הסיבות לקיומה של שעת החירום ולסמכויות העודפות שלקח הקאנצלר פלפטין על עצמו.
מאסטר מייס ווינדו, בכיר חברי המועצה אחרי יודה, שיצא למשימה בכוכב הווקים קאשיק,יוצא לעצור את הקאנצלר שהופך את עורו ומנסה לחסל את הג'דיי, ואחרי קרב עמו הוא מחליט להורגו.
אנאקין, שמתפרץ לזירת הקרב והושפע ממה שקרה עם דוקו, מונע זאת ממנו על ידי כריתת ידו של ווינדו האוחזת בחרב האור הסגולה שלו והקאנצלר הורג את מייס ווינדו על ידי ברקי הסית'.
אנאקין מזועזע ממה שעשה ומשוכנע שעל מעשיו אין כפרה ודרך חזרה, מחליט אנאקין לפנות לצד האפל של הכוח במטרה להשיג את היכולת להציל את אשתו מהמוות הצפוי לה.
הוא נואם בפני הסנאט ומספר להם על קנוניה של מועצת הג'די כנגד הרפובליקה ומקבל ממנו אישור להשמידם.
פלפטין נותן את "פקודה 66" שמטרתה חיסול כל אבירי הג'דיי.
צבאות הרפובליקה בוגדים בכל אבירי הג'דיי ומחסלים את כולם למעט יודה ואובי ואן קנובי.
יודה חיסל את החיילים שאיימו עליו וכרת את ראשיהם ולבסוף נמלט בעזרת שני ווקים – צ'ובאקה וווקי נוסף בשם טארפול, ואובי ואן קנובי לא נפגע מן הפגזים שניתכו עליו.
אחרי כן אנאקין נשלח לכוכב הלבה הגעשי של מוסטאפר לחסל את ראשי איגוד הבדלנים שנמלטו אליו.
יודה ואובי וואן, שהצליחו להסתנן למקדש הג'דיי ונאבקו בחיילים המשובטים, מגלים דרך מצלמות האבטחה של המקדש הקלטה ובה נראה אנאקין רוצח את החניכים ואת אבירי הג'דיי.
כמו כן, בהקלטה נראה אנאקין כשהוא רוכן לרגלי מורו החדש פלפטין והם מגלים שהשנים חברו יחד על מנת לחסל את מסדר הג'דיי.
פלפטין ממנה את עצמו לקיסר ומכריז על האימפריה הגלקטית שתקום על חורבות הרפובליקה.
אובי ואן מתגנב לספינה של פאדמה, שטסה לכוכב הגעש מוסטאפר מרוב דאגה לאנאקין.
פלפטין, שבינתיים הכריז על עצמו כקיסר והפך את הרפובליקה לאימפריה, מגלה זאת ופועל להצלתו.
מכינים לאנאקין חליפה ביונית וקסדה עם מכשירי הנשמה המאפשרים לו להישאר בחיים.
כאשר ויידר שואל לשלומה של פאדמה, הקיסר מספר לו שהוא "כנראה הרג את אשתו מרוב זעם", בהתייחסו לניסיון החניקה של אנאקין את פאדמה, בשעה שחשב שהביאה עמה את אובי ואן לכוכב מוסטאפר.
לאמיתו של דבר, אנאקין כמעט הרג את פאדמה אך היא נותרה בחיים ומתה זמן קצר לאחר הלידה מתוך חוסר רצון לחיות לאור השינוי באנאקין.
היא ילדה תאומים, לאחד מהם נתנה את השם לוק, והוא נשלח לקרובי משפחתו, איכרים בטטואין, ולשנייה קראה ליאה, והיא נמסרה למשפחתו של הסנאטור בייל אורגנה באולדריאן.
אובי ואן נשלח להשגיח מרחוק על הילד בשעה שיודה יוצא לגלות בתקווה שאולי בנו של סקייווקר יצליח לעשות את מה שאובי ואן והוא כשלו בו.
על מנת לדמות כוכב לכת געשי, נבנה דגם מקלקר המדמה את המקום בו דארת' ווידר ואובי ואן קנובי נלחמו על מוסטפאר.
כדי לדמות לבה, השתמשו באלף ליטרים של מתיל כתום המשמש לבישול תעשייתי.
כל סט הצילומים נבנה בשיפוע של 10 מעלות על מנת לאפשר זרימת לבה אטית.
על מנת לדמות גפיים כרותות, השתמשו בגרביים כחולים המכסות את הגפיים.
בעזרת אפקטים מיוחדים, העלימו את החלק המכוסה על ידי הגרביים.
דמות שחקנ/ית הערות אובי ואן קנובי יואן מק'גרגור המאסטר של אנאקין פאדמה אמידאלה נטלי פורטמן אנאקין סקייווקר / דארת' ויידר היידן כריסטנסן הגיבור הראשי של הסרט.
קאנצלר פלפטין איאן מק'דיארמיד מנהיג הסית' בסוף נהפך לקיסר האימפריה הגלקטית.
C-3PO אנתוני דניאלס R2D2 קני בייקר יודה פרנק אוז מייס ווינדו סמואל ל.
ג'קסון הרוזן דוקו כריסטופר לי משרתו של פלפטין נהרג על ידי אנאקין.
גנרל גריווס מת'יו ווד דובב על ידי מת'יו ווד, ובקרב נגד אובי-ואן גולם על ידי קייל רולינג באמצעות לכידת תנועה.
בייל אורגנה ג'ימי סמיטס צ'ובאקה פיטר מייהו שחקן אורח למספר שניות, על מנת להראות את הקשר החזק לסרט הבא
עלייתו של פלפטין לשלטון – השוואות פוליטיות
במהלך הסרט מתואר כיצד פלפטין משתלט על הרפובליקה, כאשר הוא לוקח עוד ועוד סמכויות מהסנאט, תוך ניצול הפחד מפני מלחמה המשתוללת בין הרפובליקה לבדלנים (שמאחוריה עומד (דארת' סידיוס) פלפטין).
מאחר שלוקאס ידוע בתמיכתו במפלגה הדמוקרטית היו רבים שפירשו את תיאור עליית פלפטין כביקורת על ג'ורג' בוש שניצל את פיגועי 11 בספטמבר כדי להפקיע סמכויות וחירויות אזרח (למשל: חוק הפטריוט, הפוגע בפרטיות האזרחים ומקנה עוד סמכויות חקירה וציתות לשירותים החשאים).
המלחמה בין הרפובליקה לבדלנים מוקבלת למלחמות באפגניסטן ומלחמת עיראק, שלטענת הדמוקרטים לא היו מחויבות המציאות ונפתחו על ידי ממשל בוש מסיבות שלא קשורות למלחמה בטרור.
בעקבות המחלוקת הפוליטית, היו מספר גופים רפובליקנים ושמרניים שהוקיעו את הסרט ואף החרימו אותו.
למעשה, עלייתו של פלפטין לשלטון והפיכתו לדיקטטור דומה יותר לעלייתו של אדולף היטלר לשלטון בגרמניה.
ערך זה מרכז את רשימת הדמויות של סדרת הסרטים וסדרות הטלוויזיה של "מלחמת הכוכבים".
ג'קסון המנהיג העליון סנוק אנדי סירקיס פאדמה אמידאלה נטלי פורטמן פו דמרון אוסקר אייזק פין ג'ון בויגה פלפטיןאיאן מק'דיארמידאיליין בייקר / קלייב רוויל / איאן מק'דיארמידאיאן מק'דיארמידאיאן מק'דיארמיד צ'ובאקהפיטר מייהויונאס סואוטאמופיטר מייהויונאס סואוטאמו קווי-גון ג'ין ליאם ניסןליאם ניסן קיילו רן אדם דרייבר ריי דייזי רידלידין דג'אריןפדרו פסקלגרוגודייוויד אקורדפנק שאנדמינג-נה וון
דמויות המשנה של משפחת סקייווקר והקשורים לה.
וואטו הוא חייזר קטן ומכונף החי בכוכב טטואין.
הוא הופיע בשני הסרטים הראשונים בסאגת "מלחמת הכוכבים" - "אימת הפנטום" ו"מתקפת המשובטים".
הוא היה בעליהם של העבדים שמי סקייווקר ובנה, אנאקין - שהתגלה כגאון טכני.
וואטו התייחס אליהם באופן נאות יחסי ואף הסכים לשחרר את אנאקין לקווי-גון ג'ין, במסגרת התערבות עם אביר הג'דיי.
כמה שנים מאוחר יותר, הוא מכר את שמי לבעל חוות לחות בשם לארס, ששחרר אותה מעבדות, והתחתן עמה.
שְׁמִי סקייווקר היא אמו של אנאקין סקייווקר.
לטענת קוואי-גון ג'ין, היא התעברה מ"הכוח", ולכן לאנאקין אין אב ביולוגי אמיתי.
שמי בילתה את רוב חייה כשפחה של וואטו, סוחר גרוטאות מטטואין.
בהמשך, לאחר שבנה עזב שוחרר מעבדות והחל את לימודיו כאביר ג'דיי, היא נמכרה לבעל חוות לחות בשם קליאג לארס, ששחרר אותה מעבדות והתחתן עמה.
לרוע מזלה, כעבור מספר שנים היא נחטפה על ידי שבט אנשי חול ועונתה על ידיהם למוות.
היא חולצה בידי בנה אנאקין, שהפך לפדוואן מצטיין במסדר אבירי הג'דיי.
אנאקין לא היה יכול למנוע את מותה, וכנקמה הוא טבח באנשי השבט שעינה אותה, עד האחרון שבהם.
אנאקין סקייווקר / דארת' ויידר
דארת' ויידר - או בשמו האמיתי אנאקין סקייווקר - הוא דמות בדיונית מסדרת הסרטים "מלחמת הכוכבים", אשר מופיעה בסרטי הסדרה 1–6. דארת' ויידר הוא סית', המפקד העליון של צבא האימפריה הגלקטית ומשרתו של הקיסר פלפטין.
הוא החל את דרכו בתור אנאקין סקייווקר, אביר ג'דיי צעיר שנחשב לעילוי, אך עקב הזעם שבו על מות אמו וחשש לגורלה של אשתו פאדמה, פנה לצד האפל של הכוח.
אנאקין הוא בנה של שְׁמִי סקייווקר, בעלה של פאדמה אמידאלה ואביהם של לוק וליאה.
דארת' ויידר הוא כנראה הדמות הידועה ביותר מסאגת מלחמת הכוכבים ואחד האייקונים המפורסמים והידועים ביותר בעולם של התרבות הפופולרית.
כילד קטן, אנאקין היה עבד של וואטו על כוכב טטואין, אשר התגלה כגאון טכנולוגי.
בסרט הראשון הוא התגלה על ידי אבירי הג'דיי קוואי גון ג'ין ואובי ואן קנובי.
אנאקין הפך לפדוואן של אובי ואן, נחשב לעילוי ומתגלה כמיומן ב"כוח", אך יהיר מדי.
עוד משחר ילדותו היה ידוע כאחד מטייסי הקרב הטובים בגלקסיה, ובנוסף לכך היה מהנדס מוכשר - הוא בנה את C-3PO בגיל 10 ומעט אחרי כן פוצץ את תחנת החלל של פדרציית הסחר באמצעות ספינת קרב קלה.
בדו-קרב נגד אובי ואן קנובי במוסטאפר שהתרחש בעת השתלטות כוחות הסית' על הגלקסיה, הוא איבד את ידו השמאלית ואת שתי רגליו, וסבל מכוויות קשות ושאיפת עשן ואפר וולקני, כששכב פצוע על קרקע לוהטת וחלק מגופו נשרף בלבה.
על מנת לאפשר לו לשרוד, הוחלפו חלקים רבים בגופו בחלקים ביוניים והוא עוטה חליפה ובה מערכות החייאה.
הוא יכול לנשום רק באמצעות מערכת הנשמה מיוחדת הנמצאת בקסדתו.
הוא לבוש בשריון שחור ומפחיד, שביחד עם גפיו הביוניות, מעניק לו כוח פיזי מוגבר.
דארת' ויידר הוא אדם אכזר מאוד ומבסס את שלטונו באמצעות הטלת פחד וטרור הן בפקודיו והן באויביו.
בסרט השני הוטלה עליו משימה לשמור על הסנאטורית פדמה אמידאלה; השניים מתאהבים ומתחתנים בניגוד לחוקת הג'דיי, שאוסרת על כך.
אנאקין רואה חיזיון שאמו חווה ייסורים, ויוצא לטטואין כדי להציל אותה; הוא מגלה שהיא נחטפה ונהרגה על ידי אנשי חול והוא הורג את כל אנשי החול כנקמה, שלא כדרך הג'דיי.
בסרט השלישי פדמה נכנסת להריון ואנאקין רואה חיזיון שהיא מתה כשהיא מולידה.
ראש הסנאט, פלפטין, שהוא גם לורד סית', אומר לו שהוא יוכל להחיות את פדמה אם הוא ישתמש בצד האפל של הכוח.
עקב הזעם שבו על מות אמו ופזיזות מורו אובי ואן קנובי, אנאקין פונה לצד האפל.
והופך ללורד סית' הנקרא דארת' ויידר.
הוא נלחם נגד אובי ואן בכוכב מוסטפאר וכתוצאה מכך גופו נשרף וחלקים בגופו מוחלפים בחלקים ביוניים (כגון ידיו ורגליו), והוא נושם רק באמצעות מערכת הנשמה מיוחדות הנמצאת בקסדתו.
פדמה מתה בחדר לידה, עם לידת התאומים לוק וליאה.
כאדון סית', ויידר משמש בהתחלה כסוכן של הקיסר למשימות מיוחדות ובפרט משימות התנקשות נגד גורמים המאיימים על שלטונו.
אחרי השמדת כוכב המוות הראשון, ויידר ממונה על ידי הקיסר למפקד העליון של צבא האימפריה, וסגנו של הקיסר.
הוא ידוע כאחד מטייסי הקרב הטובים בגלקסיה וכמפקד מעורר אימה, הן ביריביו והן בפקודיו.
פאדמה אמידאלה (נטלי פורטמן) היא מדינאית בכירה, המלכה בעבר והסנאטורית בהווה של הכוכב נאבו, אשתו של אנאקין סקייווקר ואמם של לוק וליאה.
מתה בלידתם של לוק וליאה עקב אי רצון לחיות.
לוק (מארק המיל) הוא בנם של אנאקין סקייווקר ופאדמה אמידאלה ואחיה התאום של הנסיכה ליאה.
הוא אביר הג'דיי האחרון שנותר, תלמידו של אובי ואן קנובי.
בעקבות מעברו של אביו ל"צד האפל", לוק נלקח והוחבא אצל דודו בכוכב המדברי הצחיח טטואין.
בעקבות מפגש עם זוג הדרואידים R2-D2 ו-C-3PO המשדרים הודעת מצוקה של הנסיכה, לוק פוגש באביר הג'דיי אובי ואן קנובי ומגלה את ייעודו, ואז הוא יוצא להציל את הנסיכה.
הנסיכה ליאה אמידאלה סקייווקר (קארי פישר), בתם של אנאקין סקייווקר ופאדמה אמידאלה ואחותו התאומה של לוק סקייווקר, היא סנאטורית ומנהיגה בכירה בברית המורדים.
ליאה הופרדה מלוק מיד אחרי הלידה והוחבאה מפני אביה, שעבר לצד האפל.
היא אומצה בידי הסנאטור בייל אורגנה וגדלה על כוכב אולדריאן.
לימים - נישאה להאן סולו ושינתה את שמה לליאה אורגנה סולו.
האן סולו (האריסון פורד) הוא טייס חלל ומבריח שעבד בעבר בשביל ג'אבה ההאט אך לאחר שברח מחלליות האימפריה ואיבד את הזמנתו של ג'אבה ג'אבה ניסה לחסלו עוזר לברית המורדים.
חלליתו היא המילניום פלקון (בז אלף השנים).
בסרט השביעי נהרג על ידי בנו שעבר לצד האפל.
בן סולו / קיילו רן
קיילו רן (נולד בשם בן סולו) הוא בנם של האן סולו והנסיכה ליאה.
הופיע לראשונה בתור האנטגוניסט בסרט הכוח מתעורר.
בצעירותו למד אצל לוק סקייווקר, עד אשר פנה לצד האפל, והפך לאדון סית' חדש ומפחיד בעל חרב סית' אדומה בצורת צלב שיוצא ממנה להב ראשי גדול, ועוד שני להבים קטנים בצדדים.
קיילו מעריץ את סבו דארת' ויידר ומנסה להגשים את חזונו המקורי, חיסול כל מסדר הג'דיי.
קליאג לארס היה אלמנהּ של שמי סקייווקר, אביו החורג של אנאקין סקייווקר, ואביו הביולוגי של אוון לארס.
הוא עבד כחוואי, וטיפל בחוות הלחות הענקית שהייתה שייכת לו.
הוא רכש את שמי מוואטו, ולבסוף שחרר אותה, והתחתן עמה.
שנים לאחר מכן, אנאקין ופדמה ביקרו אותו בביתו.
הוא סיפר להם כי שמי נחטפה על ידי אנשי החול, מפלצות דמויות-אדם, אלימות ומרושעות.
קליאג ומספר מקומיים נוספים ניסו לחלצה, אך רובם נהרגו בתהליך, וקליאג איבד את רגלו הימנית.
אנאקין יצא למשימת הצלתה, ולבסוף הביא את גופתה המתה חזרה לחוות הלחות, שם היא נקברה לצד אשתו הראשונה של קליאג, ולצד הוריו.
לאחר שנפטר, הוריש קליאג את חוות הלחות לבנו ולאשת-בנו.
קליאג הופיע אך ורק בסרט השני, וגולם על ידי השחקן ג'ק ת'ומפסון.
אבירי הג'דיי, צבא הרפובליקה, ברית המורדים והמחתרת
צ'ובאקה (או בקיצור "צ'ואי") הוא טייס המשנה של האן סולו.
הוא ווּקי - מעין ביגפוט שעיר.
R2-D2 הוא "אסטרו-דרואיד" לשירות ותיקונים מכניים, המופיע בכל תשעת הסרטים.
הוא בצבעים כחול ולבן והוא נושא בתוכו כלי עבודה המשמשים לתיקון ספינות חלל, ויכול להתחבר ישירות כמעט לכל מערכת ממוחשבת, תכונה ההופכת אותו לשימושי במיוחד למציאת מידע, סגירת דלתות ופתיחתן, הטסת ספינות חלל ועוד.
בנוסף לכלי עבודה, הוא נושא מקרן בשביל הצגת הולוגרמות מוקלטות.
הוא קטן אך אמיץ, ולא פעם הוא מציל את המצב באמצעות הפטנטים שבאמתחתו.
הוא בדרך כלל נראה בחברת C-3PO, שותפו הנצחי.
C-3PO הוא רובוט דמוי אדם בסדרת הסרטים.
את דמותו של C-3PO משחק אנתוני דניאלס.
C-3PO הוא בעל מבטא בריטי - כאשר הוא מדבר באנגלית (הוא יודע לדבר יותר משישה מיליון שפות וניבים).
לרוב הוא נראה בחברת R2-D2, רובוט קטן בעל גלגלים.
הוא נבנה בתור רובוט-מתרגם, והוא נאמן לבעליו (כפי שתוכנת), כאלה היו לו ארבעים מאז שנוצר.
C-3PO הוא אחת הדמויות הבודדות אשר מופיעות בכל שמונת סרטי מלחמת הכוכבים.
בסרט "אימת הפנטום" אנו למדים שאת C-3PO בנה אנאקין סקייווקר.
עד לסרט "מלחמת המשובטים" הוא נראה רק בצורתו השלדית, בעוד שבסרט הבא הוא כבר מקבל את צורתו הזהובה הידועה.
אובי ואן קנובי (בגילומו של אלק גינס בטרילוגיה המקורית, ולאחר מכן בגילומו של יואן מקגרגור בטרילוגיית הפריקוול) הוא אביר ג'דיי מזדקן, מורהו לשעבר של אנאקין סקייווקר ואחר כך של לוק, ותלמיד של קוויי-גון ג'ין.
הופיע לראשונה כג'דיי צעיר שהרג את דארת' מול בפרק הראשון בסדרה.
תלמידו אנאקין שהפך לדארת' ויידר הרג אותו בפרק הרביעי.
לאחר נפילת הרפובליקה ועלייתה של האימפריה, הסתתר במדבריות כוכב טאטואין בשם בן קנובי.
BB-8 הוא דרואיד (רובוט בעל בינה מלאכותית) דמוי כדור שעליו ראש דמוי כיפה.
הוא משמש כדרואיד שירות, בין השאר לחלליות קרב כגון ה-X-wing של המחתרת.
בסרט מלחמת הכוכבים - פרק 7: הכוח מתעורר הוא קיבל מפה שמובילה למקום המסתור של לוק סקייווקר, ויחד עם R2-D2 הם איחדו את המפות וגילו היכן לוק מסתתר.
יודה הוא "ג'דיי-מאסטר", חייזר קטן וירוק עם אוזניים ארוכות ומבכירי אבירי הג'דיי.
יודה יצא לגלות בכוכב דגובה אחרי נפילת מסדר הג'די.
בסרט החמישי הוא נהפך למורהו של לוק סקייווקר.
(דובב על ידי פרנק אוז).
ויליאמס) הוא המושל של עיר העננים בבספין, וחבר ותיק של האן סולו.
בעבר הפסיד את ה"מילניום פלקון" להאן סולו במשחק הימורים.
לאנדו סיפק מקום מחבוא להאן סולו, הנסיכה ליאה, C-3PO וצ'ובאקה במהלך הפרק החמישי, אך מכיוון שדארת' ויידר סחט אותו באיומים, לאנדו נאלץ, בלית ברירה, להסגיר את חבריו לידי האימפריה, מה שהוביל להקפאתו של האן סולו בפחמן והבאתו לג'אבה ההאט.
כדי לכפר על מעשיו, שחרר לאנדו את ליאה, צ'ואי וC-3PO מידי האימפריה, חבר לברית המורדים ועזר לשחרר את האן סולו מידיו של ג'אבה ההאט בפרק השישי ומאוחר יותר השתתף בקרב על אנדור וירה את המטח שגרם לקריסתו של כוכב המוות השני.
לאנדו חזר בפרק 9: עליית סקייווקר.
כשפגש את ריי פין ופו דמרון והצטרף למחתרת.
הוא גייס בעזרת המילניום פאלקון את הצבא שהשמיד את צי המסדר האחרון.
אדמירל אקבר הוצג בסרט מלחמת הכוכבים - פרק 6: שובו של הג'דיי כמפקד הצי של המורדים.
הוא פיקד על המתקפה כנגד כוכב המוות השני על גבי הספינה מסוג שייטת מון קלמארי בשם Home One.
המשפט המפורסם שלו מהסרט הוא "!It's a trap" - "זו מלכודת!" והוא נאמר לאחר שמתגלה שכוחות האימפריה חיכו במארב למורדים.
במלחמת הכוכבים - פרק 8: אחרוני הג'דיי נשמע כי הוא מת בגשר הפיקוד שבו שהתה הנסיכה ליאה בקרב נגד המסדר הראשון.
אקבר החל את הקריירה שלו כנציג ממשלת כוכב הלכת מון קלמארי.
לאחר שנכבש כוכב הלכת על ידי האימפריה הגלקטית נלקח אקבר כשבוי ונעשה לעבד, בין השאר של גראנד מוף טארקין.
לאחר שחרורו, הוא עוזר לעצב את חללית הקרב B-Wing.
לאחר הקמת הרפובליקה הגלקטית החדשה הופך אקבר לאחד ממנהיגיה.
המשפט "" הפך, בשנים האחרונות, למפורסם יותר מהדמות עצמה ברחבי האינטרנט.
המון פרודיות נעשו על המשפט.
אחת המפורסמות בהן נעשתה בסדרה רובוט צ'יקן בפרק המחווה למלחמת הכוכבים, ובה נראית פרסומת ל"דגני אדמירל אקבר".
כמו כן, יצא פרק פרודיה בסדרה "איש משפחה" על מלחמת הכוכבים שנקרא "It's a trap".
קווי-גון ג'ין (ליאם ניסן) הוא אביר הג'דיי שגילה את אנאקין סקייווקר.
היה מורהו של אובי ואן קנובי.
נהרג בקרב חרבות אור נגד דארת' מול.
האמין באיזון בכוח, ולא באור מוחלט ועל כן נודה ממועצת הג'די.
היה הג'די הראשון מזו דורות ששימר את תודעתו לאחר מותו, אם כי לא בצורתו הפיזית, אלא רק בקולו.
בזמן גלותו של אובי ואן קנובי, קווי גון העביר אליו את הידע כיצד להפוך לרוח לאחר המוות.
ג'אר ג'אר בינקס הוא חייזר מגושם הגר באגמים של נאבו ומסייע לטובים.
דמותו נחשבה על ידי מעריצים רבים לנקודת שפל של הסדרה, ותפקידו צומצם לאחר הסרט הראשון של הטרילוגיה השנייה.
עקב איומים על חיה של הסנאטורית אמידאלה, נשלח בינקס כנציג נאבו במקומה והציע את הענקת סמכויות החירום לקאנצלר פלפטין מה שהיווה את יריית הפתיחה בהפיכתה של רפובליקה לקיסרות.
ידוע כי לאחר הקמת האימפריה בינקס פרש מהחיים הציבוריים וחי חיים עלובים במיוחד בביתו בנאבו כשהוא מלא רגשות אשם על חלקו בנפילת הרפובליקה.
ג'אר ג'אר בינקס נחשב לאחת הדמויות השנויות ביותר במחלקות ביקום של מלחמת הכוכבים לאחר שספג ביקורות רבות ממבקרים וממעריצי הסדרה.
ג'קסון) הוא מאסטר ג'דיי, שני בבכירותו רק ליודה.
בעל חרב-אור בצבע סגול, מת בזמן שהתעמת עם דארת' סידיוס.
בייל אורגנה הוא סנאטור הנאמן לרפובליקה ולמסדר הג'די.
הוא מסייע ליודה להימלט מהקיסר ומאמץ את ליאה, ביתם של אנאקין ופאדמה.
הוא היה חלק חשוב מברית המורדים, בכיר במעמדו לצידה של מון מות'מה.
אסוקה טאנו היא ג'דיי מגזע הטוגרוטה, בפקודתו של יודה הפכה לפדוואן של אנאקין סקייווקר והתלוותה אליו ואל אובי ואן קנובי למגוון משימות במהלך מלחמת המשובטים.
היא נלחמת באמצעות שתי חרבות אור, ירוקה וצהובה.
מופיעה בסוף העונה של מלחמת הכוכבים: המורדים ועוזרת להם נגד האימפריה.
בעונה השנייה היה דו-קרב בינה ובין דארת' ויידר.
קודי הוא שיבוט מהבכירים בצבא הרפובליקה, הנלחם לצידו ולפיקודו של אובי ואן קנובי (לדוגמה: בכוכב utapau, כוכב המסתור של גנרל גריוויוס), שירת כמפקד גדוד 212 וראשון לבצע את פקודתו של הקיסר פלפטין: פקודה 66.
הופיע בסרט נקמת הסית' ובסדרה (וגם בסרט שנקרא מתקפת המשובטים) מלחמת הכוכבים מלחמת המשובטים (star wars the clone wars).
רקס הוא בכיר בצבא המשובטים של הרפובליקה וגיבור, יד ימינו של אנאקין סקייווקר ושירת כמפקד פלוגה 501. משתמש בשני אקדחי פלזמה.
היה ידיד של אסוקה טאנו והופיע בסדרה מלחמת הכוכבים המורדים.
רקס היה מהבודדים אשר לא ביצעו את פקודה 66 כיוון שהסיר את השתל אשר שלט במוחות המשובטים.
חבר אל צוות רוח הרפאים בסדרת המורדים.
דמות ראשית בסדרה מלחמת המשובטים.
ודמות מפתח ביקום מלחמת הכוכבים
קיט פיסטו הוא ג'דיי מאסטר מגזע הנאוטולן, בעל חרב אור ירוקה.
בכיר במועצה וגנרל במלחמת המשובטים.
היה חלק מצוות המאסטרים שנבחרו על ידי מייס וינדו להיאבק בפלפטין בסרט השלישי, ואף על פי שהחזיק מעמד יותר זמן מאשר חבריו לצוות, פלפטין הרג גם אותו.
הוא גם הג'דיי היחיד שמחזיק את חרבו ביד שמאל
איילה סקורה היא ג'דיי מאסטר מגזע הטווי'לק, בעלת חרב אור כחולה, שימשה כגנרלית בכירה במהלך מלחמת המשובטים.
נרצחה על ידי הפלוגה שלה בפלישה
יאראל פוף הוא ג'דיי מאסטר מגזע הקאמינו, בעל חרב אור כחולה, ובכיר במועצת הג'דיי.
בעל צוואר ארוך ושני מוחות, בראשו ובחזיהו.
הופיע רק בסרט הראשון בישיבת מועצת הג'דיי.
לומינרה אונדולי היא ג'דיי מאסטר מגזע המיריאלן ובכירה במועצת הג'דיי, בעלת חרב אור ירוקה.
שימשה כגנרלית במלחמת המשובטים וכיועצת עבור המועצה, הקאנצלר והסנאט.
פלו קון הוא ג'דיי מאסטר מגזע הקל-דור, בעל חרב אור כחולה בכיר במועצה אשר מפקד על פלוגות הטייסים של הרפובליקה.
פלו קון נהרג בקאטו נמודיה בסרט השלישי כאשר המשובטים הטייסים שעליהם הוא פיקד ירו לו על החללית כשהוא בתוכה במהלך פקודה 66.
סייפו הוא בן אנוש ג'דיי.
נהרג על ידי דוקו על הירח אובה דייה.
פלפטין התחזה אליו וביקש ליצור צבא משובטים בשביל הרפובליקה בלי אישור של מועצת הג'דיי.
סייפו דיאס נראה שנית במלחמת המשובטים מול יודה, מבקש מיודה לשחרר אותו ומפתה אותו בכך שיספר לו מי הוא אדון הסית'.
אך שוב- היה זה דארת' סידיוס.
קי אדי מונדי הוא ג'דיי מאסטר מגזע הסריאן, בעל חרב אור כחולה.
בכיר במועצה אשר מפקד על קורפוס המשובטים ה22 של המפקד באקארה.
קי אדי מונדי מת בסרט השלישי במהלך הקרב במגיטו כנגד צבא הבדלנים, אך כחלק מפקודה 66, קומנדר באקארה ושאר המשובטים בגדו בו והרגו אותו.
שאק טי היא ג'דיי מאסטר מגזע הטוגרוטה, בעלת חרב אור כחולה.
בכירה במועצה, אחראית על פיקוד כל מערך המשובטים בכוכב הלכת קאמינו.
ככל הנראה נרצחה על ידי ויידר בתוך מקדש הג'די.
קיינן ג'רוס הוא ג'דיי ששרד גם כן את פקודה 66. בעל חרב אור כחולה.
הוא הבעלים של חללית שנקראת "רוח הרפאים" והמנהיג של חבורת מורדים הכוללת את עזרא ברידג'ר, שקיינן לקח אותו תחת חסותו ומאמן אותו להיות ג'דיי.
קיינן למד את דרך הג'דיי מדפה בילבה.
מופיע בסדרת הטלוויזיה מלחמת הכוכבים: המורדים.
לקראת סוף העונה הרביעית נהרג כאשר הגן בגופו על ידידיו מפני התפוצצות מכלי דלק.
עזרא ברידג'ר מופיע בסדרת הטלוויזיה מלחמת הכוכבים: המורדים.
בן 14 בסדרה (בהמשך 15), התייתם מהוריו בגיל 7, מאחר שהוריו נלקחו בשבי על ידי האימפריה מפני ששידרו באופן פיראטי נגדם.
עזרא בנוסף גם בעל הכוח ומתאמן להיות ג'דיי על ידי קיינן.
בהמשך הסדרה אף עזרא יוצר לעצמו חרב אור כחולה משלו שגם יכול להשתמש בה כאקדח.
בסוף העונה הראשונה הוא מצולק בלחי הימנית שלו בקרב מול החוקר.
לאחר מכן בעונה השנייה בפרק "תמיד יש שתיים" פגש שני חוקרים.
בפרק דמדומי השכחה כמעט התפתה לצד האפל על יד מול שנהרג לקראת סוף העונה השלישית.
בעונה הרביעית תורם לתבוסתו של גראנד אדמירל ת'רון.
בתו של מהנדס כוכב המוות גיילן ארסו ומנהיגת צוות "רוג אחת".
קאסיאן אנדורקאסיאן אנדור הוא מפקד וקצין מודיעין בברית המורדים.
הוא מופיע כדמות הראשית בסרט "רוג אחת: סיפור מלחמת הכוכבים" לצד ג'ין ארסו.
טייס תובלה של האימפריה הגלקטית שערק לטובת המורדים בהשפעת גיילן וחבר צוות "רוג אחת".
שומר לשעבר במקדש בג'דה, חבר של מלבוס, עיוור המאמין ב"כוח" וחבר צוות "רוג אחת".
שומר לשעבר במקדש בג'דה, חבר של צ'ירוט, לוחם וחבר צוות "רוג אחת".
דרואיד אימפריאלי שנפל בשבי המורדים ותוכנת מחדש, חבר לצוות "רוג אחת".
בגלל טעויות בתכנות הוא בעל אופי ציני ופסימי ומרבה לזרוק הערות סרקסטיות.
בניגוד לדרואידים אחרים, K-2SO הוא בעל יכולת לחימה.
כוח משובטים 99, או בשמה הלא רשמי "החבר'ה הרעים" (מאנגלית: "The Bad Batch"), היא קבוצת קומנדו של משובטים מיוחדים עם מוטציות גנטיות שפעלה בזמן מלחמת המשובטים.
בתחילה הורכבה הקבוצה מארבעה חיילים, אך לאחר הקרב באנקסוס הצרף אליהם אקו.
לאחר פקודה 66, אשר מרבית הקבוצה לא מצייתת לה, הקבוצה עוזבת את כוחות האימפריה, פרט לקרוסהייר אשר משתף פעולה עם האימפריה.
הקבוצה לוקחת איתה את המשובטת אומגה.
הקבוצה מסתתרת באורד מנטל, מבצעת משימות עבור מרגלת לשעבר של הג'די בשביל כסף והסתרה מהאימפריה.
הקבוצה פוגשת בקפטן רקס על הכוכב ברקה, שם כל חברי הקבוצה הנותרים מוציאים את השבבים מהראשים שלהם.
הם מקבלים אות מצוקה מחייל קומנדו בשם "גרגור" על הכוכב דארו, שם הם מסתננים אל תוך בסיס אימפריאלי סודי, שבו מאמנים משובטי קומנדו את חיילי הסער הראשונים.
הקבוצה מצליחה לשחרר את גרגור אבל האנטר נתפס.
האימפריה לוקחת את האנטר חזרה לקאמינו, שם קרוסהייר ופלוגתו החדשה מחכים לניסיון החילוץ.
במהלך ניסיון החבר'ה לשחרר את האנטר, הורג קרוסהייר את פלוגתו החדשה כי הבין שגם אותו הם ינסו להרוג.
בינתיים האימפריה, אשר פינתה את קאמינו כליל, מתחילה בהרס העיר המרכזית, כשהחבר'ה וקרוסהייר עדיין בה.
הקבוצה מצליחה לברוח וכך גם קרוסהייר, אך הוא לא מצטרף אליהם חזרה.
מנהיג החבר'ה הרעים, בעל מוטציות אשר שיפרו את החושים שלו, ואפשרו לו להרגיש תדרים אלקטרומגנטיים, מה שנתן לו לחוש באויבים יותר טוב ממפות של שטח אויב.
המומחה הטכנולוגי של הקבוצה, בעל מוטציות ששיפרו את היכולות שלו במדעים, טכנולוגיה, הנדסה, פיצוח קודים ותרגום.
המוטציות הגנטיות שלו גרמו לו להיראות חלש וצעיר יותר משאר הקבוצה.
בעל אישיות סרקסטית ופסיבית אגרסיבית, והיה דברן גדול.
ידוע בזה שהיה לו תחביב להקליט כל צליל של בעלי חיים ששמע, דבר שהציל את הקבוצה מספר פעמים.
בעל מוטציות גנטיות שהפכו אותו לחזק וגדול יותר.
נחשב לטיפש ביותר בקבוצה, אך בכל הנוגע לחומרי נפץ היה המומחה.
בעל אישיות רועשת וגסה, ונתן את דעתו על כל דבר.
בעל מוטציות גנטיות ששיפרו את חוש הראייה שלו, את הרפלקסים שלו ואת יכולות הצליפה שלו.
היחיד מהקבוצה שניסה לבצע את פקודה 66. נשאר נאמן לאימפריה, ואימן קבוצת חיילים משלו, אשר לא היו משובטים.
בשלב מסוים הוציא את הצ'יפ מראשו, אך עדיין נשאר נאמן לאימפריה.
קיווה שחבריו לקבוצה יצטרפו חזרה לאימפריה.
בזמן שהאימפריה הרסה את קאמינו, בגד בקבוצת החיילים החדשה שלו כדי שאחיו לקבוצה יצטרפו אליו, אך הם לא הצטרפו לאימפריה.
שרד את ההריסות, אך נשאר נאמן לאימפריה.
משובט רגיל, היה במקור חלק מפלוגה אחרת תחת מספר הזיהוי CT-21-0408. הוצב עם קבוצתו הראשונה על אחד מירחיו של קאמינו, שם לחם בגבורה וצורף אל הלגיון ה501, תחת פיקודו של אנאקין סקיווקר.
במהלך משימה, נפצע קשות ונלקח כשבוי על ידי הבדלנים, אשר מכרו אותו למנהיג איחוד הטכנו, וואט טאמבור, אשר שמר עליו בחיים בכך שהפך אותו לסייבורג, אך אקו עצמו נשאר חסר הכרה.
בתור סייבורג עבד עבור האדמירל הבדלני טרנץ'.
כאשר גילה שאקו עדיין בחיים, רקס, החבר'ה הרעים ואנאקין סקייווקר חילצו אותו.
השתמש ביכולתיו הסייבורגיות כדי לנצח בקרב אנאקסס (Anaxes), ובעקבות זה קיבל את התואר "גיבור אנקסס".
לאחר הניצחון, הצטרף לחבר'ה הרעים.
שיבוט נשי גנטי טהור של ג'נגו פט, ללא מוטציות.
הייתה העוזרת של המדענית הראשית של קאמינו, נלה סה.
לאחר שאדמירל טארקין הגיע לקאמינו, ברחה ביחד עם החבר'ה הרעים.
פלוגת קומנדו של הרפובליקה שלחמה במלחמת המשובטים.
בפלוגה הדמויות המרכזיות ממשחק המחשב מ-2005 "Star Wars: Republic Commando".
בקבוצה ארבעה חיילי קומנדו משובטים.
החזירו את גופותיהן של מאסטר ג'דיי הלסיי והפאדאוואן שלו נוקס.
הפלוגה השתתפה במשימות הכי מסוכנות של המלחמה, ונחשבת לאחת הפלוגות החשובות והמצליחות ביותר של הרפובליקה.
השחקן במשחק המחשב "Star Wars: Republic Commando" משחק בתור "בוס".
הופיע בפרק 18 של העונה ה3 של מלחמת הכוכבים: מלחמת המשובטים.
קיבל את כינויו עקב היותו מנהיג הפלוגה.
השני בסולם ההנהגה של הפלוגה.
קיבל את כינויו בגלל יכולתו לפרוץ מנעולים ומערכות.
שקט, זועף, ומציית לתקנון בצורה כל כך רשמית עד כדי שהוא קורא לחבריו לקבוצה במספר הזיהוי שלהם.
הייתה לו שנאה עמוקה לג'יאנוסיסיאנים ואחת אפילו יותר עמוקה לטרנדושיאנים.
רצה להרוג בדיוק 4,982 ג'יאנוסיסיאנים, אחד לכל חייל קומנדו שנפל.
היה חבר טוב של מנהיג הפלוגה "בוס" וחברו לנשק "סקורץ'".
בעל שריון בצבע אדום, אך לא ברור האם צבע אותו עם צבע או עם דם.
מומחה חומרי הנפץ של הפלוגה.
נודע בחוש ההומור שלו ובדיחותיו.
אהב חומרי נפץ ובמיוחד את התוספת תחמושת נגד שריון לרובה DC-17 שלו.
מופיע בפרק 15 של העונה הראשונה של הקבוצה הרעה בתור אחד מהמאמנים של חיילי הסער בבסיס האימפריאלי הסודי בדארו.
פוצע את גרגור ומנצח את טק, אך לבסוף מאבד את הכרתו לאחר 5 יריות מרובה הלם.
חוזר להכרתו מאוחר יותר ועולה על ספינה במצוד אחרי האנטר, ולבסוף תופס אותו.
שיב פלפטין - ידוע בשם דארת' סידיוס - הוא אדון סית' חזק מאוד והקיסר של האימפריה הגלקטית.
בעבר היה סנאטור בולט ששמר את עובדת היותו אדון סית' בסתר, אך בעקבות ההפיכה שביצע ובה הפיל את הרפובליקה הוא נהפך לקיסר.
בעל יכולת לירות ברקים מהיידים וחרב אור אדומה, אך מסוגל גם להילחם בשתיים.
הופל לליבת כוכב המוות על ידי דארת' ויידר כאשר זה האחרון חזר לצד הטוב.
במלחמת הכוכבים - פרק 9: עלייתו של סקייווקר מתגלה כי הוא שרד את פיצוץ כוכב המוות על ידי העברת תודעתו לגוף משובט והוא יצר את המנהיג העליון סנוק ואת המסדר הראשון.
עוד מתגלה כי הוא סבה של ריי והוא העומד מאחורי רצח הוריה.
בקרב מול ריי ובן סולו הוא שואב מהם את כוחותיהם אך נהרג מהחזר הברקים שלו על ידי נכדתו שנהרגת אף היא בתהליך ובכך מביא גם למותו של בן סולו שמקריב את חייו על מנת להחיות אותה.
אביר סית' - דארת' טיראנוס, ג'דיי לשעבר, תלמידו השני של הקיסר פלפטין, ומאסטר של וונטרס וסבאג'.
בעל חרב אור מעוקלת, ונלחם ביודה.
נהרג בקרב חרבות-אור על ידי אנאקין סקייווקר.
דארת' מול הוא אביר סית' מגזע חייזרי בשם זבראק, ראשו מקורנן ופניו אדומות עם עיטורים שחורים.
הוא משתמש בחרב אור אדומה כפולה משני הצדדים, והוא היה תלמידו הראשון של דארת' סידיוס.
לאחר שפלג גופו התחתון נכרת על ידי אובי ואן קנובי ונחשב למת 10 שנים, הוא ניצל על ידי אחיו, סאוואג' אופרס ובעזרת מכשפות אחיות הלילה הוא קיבל רגלים מכניות.
הוא משתלט על קבוצת טרור של בני אנוש מכוכב מנדלור ולאחר מכן על כל הכוכב.
פלפטין חוזר ומביס אותו ולוקח אותו בשבי.
לאחר מכן יצא לחופשי ובכך הביא למות אימו, האם טאלזין.
הוא נראה מאז במלחמת הכוכבים המורדים בכוכב הנקרא מלאקור ומנסה להעביר את עזרא בריג'ר לצד שלו.
בפרקי סיום העונה השלישית של הסדרה, מול מגיע לטטואין להרוג את אובי ואן.
הוא מפסיד בקרב חרבות האור ונפצע פצעי מוות.
ברגעיו האחרונים הוא נענה בידי אובי ואן שלוק הוא הנבחר ומקווה כי הוא ינקום את נקמתו ואת נקמתו של קנובי נגד הסית'.
אבירת סית' מגזע חייזרי בשם זבראק, נולדה בכוכב הלכת דאת'ומיר, לאחר מכן הועברה משם כדי להציל את הכוכב שלה, לאחר מכן אביר הג'דיי קאי נאראק אימץ אותה לחיקו ולימד אותה את דרכי הג'דיי.
לאחר שנהרג אסאג' עברה להיות תלמידתו של הרוזן דוקו.
בעלת שתי חרבות אור מעוקלות.
לאחר שפלפטין ראה את התחזקותה הוא דרש מדוקו להיפטר ממנה.
לאחר שברחה מדוקו היא הצטרפה לאחוות המכשפות אחיות הלילה והפכה לציידת ראשים, בעונה החמישית עזרה לאנאקין לגלות מי הפליל את אסוקה.
אביר סית' מגזע חייזרי בשם זבראק.
קיבל את כוחו מאחוות המכשפות אחיות הלילה.
תחילה היה התלמיד של אסאג' ונטרס ולאחר מכן של הרוזן דוקו.
כאשר דוקו ניסה להיפטר מוונטרס הוא ברח והחל לחפש את אחיו.
לאחר שמצא אותו הוא הכין לו פלג גוף תחתון מכני ביחד עם מלכת אחיות הלילה זהלם.
לאחר כיבוש מנדלור עם אחיו הוא נרצח על ידי פלפטין בעימות על הכוכב.
סאוואג' בצרפתית פירושו "פרא אדם".
מלכת אחוות אחיות הלילה זהלם
מכשפה בכירה מגזע חייזרי בשם זבראק.
עזרה לאסאג' וונטרס, סאוואג' אופרס ודארת' מול להיות ללוחמים טובים יותר בעזרת כישופיה.
נהרגה על ידי אנאקין סקיווקר ואסוקה טאנו כאשר הוא עצר כישוף שלה שעמד להרוג את קבוצת הג'דיים אשר נכלאו.
בן אנוש מנדלוריאני מהכוכב מנדלור משבט ויזלה.
חרב האור שלו שחורה ויוצאת דופן משאר החרבות, שלא דורשת כישורי ג'דיי ויכולות בכוח.
דארת' מול מזמין אותו לדו-קרב בו ויסזלה מפסיד, דארת' מול לוקח את חרב האור שלו, ועורף לו את ראשו לפני כל השבט שלו.
דארת' מול לוקח לו את חרב האור שלו ומשתמש בה גם אחרי הקרב של שניהם.
שומר במקדש הג'דיי לשעבר, שעבר לצד האפל של הכוח והפך לצייד ראשים של האימפריה מגזע הפאאן שתפקידו והוא לצוד ולהרוג את "ילדי הכוח" (אבירי הג'דיי ששרדו את פקודה 66) היה חניכו של דארת ויידר.
בסוף העונה הראשונה של "המורדים" של הוא התאבד לאחר קרב מול קיינן ועזרא.
היה הנבל הראשי של העונה הראשונה.
בעברו שירת כשומר מקדש הג'דיי.
הופיע לראשונה (כרונולוגית) בג'דיי הישרדות והוא רודף אחרי קאל קאסטיס.
בנוסף הופיע גם בעונה השנייה של מלחמת הכוכבים: המורדים.
מחליפו של החוקר גם הוא משתמש בחרב אור כפולה.
נהרג על ידי מול בסוף העונה השנייה יחד עם האחות השביעית והאח השמיני.
סטארקילר אינו חלק מהקאנון החדש של מלחמת הכוכבים.
היה תלמיד הסית' הסודי של דארת' ויידר.
ויידר חיסל את אביו בביתו בקאשייק כשהיה ילד מול עיניו ולקח אותו כחניך סית'.
ויידר היה שולח אותו למשימות מיוחדות של האימפריה.
ויידר ראה כיצד הוא מתחזק ולכן בגד בו והרג אותו.
לפני מותו ויידר שכפל אותו בכוכב קאמינו על מנת ליצור צבא של שיבוטים סית'ים.
לאחר זמן מה שיבוט אחד השתחרר וניסה למרוד בוויידר.
ויידר הבין שכל שיבוט יבגוד בו ולכן הוא הרג את כל השיבוטים והפסיק את יצירת הצבא.
צבא האימפריה הגלקטית כולל צי של משחתות כוכבים ומספר רב של לגיונות של חיילי סער (רובם לבושים בקסדה מלאה ושריון גוף לבן).
היא חמושה בנשק כבד, בתותחים ובאמצעי השמדה.
שלושת מיזמי הדגל שלה היו כוכב המוות הראשון, משחתת-העל Executor (ששימשה בסיס נייד עבור דארת' ויידר) וכוכב המוות השני.
מפקד צבאות האימפריה הגלקטית ומפקח כוכב המוות לאחר מות יריבו העיקרי, המנהל קרניק, עליו נספה בפיצוץ.
הנבל הראשי של העונה השלישית של מלחמת הכוכבים: המורדים.
ת'רון הוא גאון אסטרטגי ומאמין כי הדרך לניצחון על האויב היא על ידי הבנת תרבותו ואומנותו ולא רק אסטרטגיית הקרב שלו.
ת'רון הגיע לאימפריה מן החלל הלא נודע, מממלכת הצ'יס על מנת למצוא בני ברית לבני עמו שיגנו עליהם מפני איום חיצוני מסוכן.
ת'רון משרת את האימפריה על אך שלדעתו היא מלאת חסרונות ומושחתת.
ת'רון מקודם לדרגת גראנד אדמירל לאחר הקרב על באטון.
לקראת סוף העונה, ת'רון יודע, בסתר, שהסוכן קאלוס הוא למעשה פולקרום, בוגד בשורות באימפריה.
תרון המציא את חללית ה-TIE החדשה- המיגון שלה ויכולותיה משופרים משאר החלליות.
הוא ביסס את הצי שלו בלות'ל יחד עם המושלת פרייס והוא זרע פחד ואימה בכוכב.
בסוף העונה הרביעית הפרגיוולים תפסו אותו ולקחו אותו ואת עזרא בספינתו לעל-חלל לכיוון לא ידוע.
אדמירל של הרפובליקה שחבר לצבא האימפריה לאחר פקודה 66, חבר במועצת המופים של הפיקוד העליון האימפריאלי.
במלחמת המשובטים פיקד יולרין על הצי של אנאקין סקיווקר והיה בעל טקטיקות מלחמה גבוהות ונחשב ככובש ואדמירל בכיר וחשוב.
לאחר עלית האימפריה הוא מונה לחבר במועצת המופים ומפקד בית ספר לסוכנים אימפרילים (שם למד הסוכן קאלוס) מצא את מותו בהתפוצצות כוכב המוות.
מפקד בכיר בצבא האימפריה, אדם גאוותן אשר העז להתחצף אל דארת' ויידר.
מצא את מותו על כוכב המוות.
קול ההגיון במטה הנהגת צבא האימפריה.
היחיד אשר ראה נכוחה את האיום המוחשי מצד ברית המורדים.
שרד את פיצוץ כוכב המוות, הועלה לפיקוד על הצבא מעל לוויידר.
לאחר כישלונו הושם תחת פיקודו של ויידר שחנק אותו למוות (ב"חניקת כוח") על כישלונותיו.
היה חלק מפיקוד האימפריה עוד לפני הקרב על יאבין.
נהרג בפיצוץ כוכב המוות השני.
מתיידד עם זב על ירח קפוא, מציל את סאבין ממעצר ומסייע גם לקיינן ועזרא.
בכך הוא חושף את זהותו הסודית כמרגל המורדים "פולקרום".
הוא נראה כמתלווה לזב אל כוכב הבית שלו על מנת להבין כי לא השתמיד את הגזע וכי חטאיו נסלחו לאחר נפילת האימפריה.
האחראי על בניית כוכב המוות.
נהרג על ידי הנשק עצמו בסוף הקרב בסקאריף.
מהנדס בעצמו וידידו הטוב של גיילן ארסו, אותו פיתה בעורמה להצטרף לפרויקט הסודי.
ילידת לות'ל ומושלת כוכב הלכת.
בפרק הסיום של העונה הרביעית היא נתפסת על ידי המורדים, מסרבת להיכנע ומתפוצצת עם תחנת השליטה של לות'ל.
אורגניזם חי בגוף רובוטי, מפקד צבא הבדלנים וסגנו של הַרוזן דוקו.
גרייווס הרג מספר אבירי ג'דיי והשתמש בחרבות האור שלהם כנשק.
נהרג על ידי אובי ואן קנובי על הכוכב אוטפאו.
מנהיג פדרציית הסחר אשר יצרה את צבא הדרואידים.
איש עסקים אשר כרת ברית עם פלפטין.
הוא כבש את הכוכב נאבו ולאחר 10 שנים היה שותף להקמת הבדלנים.
נרצח על הכוכב מוסטפאר עם שאר מנהיגי הבדלנים על ידי דארת' ויידר.
עוזרו ויועצו של ניוט גאנריי.
המנהיג של הכוכב ג'ונסיס ואחד מהאחראים לייצור צבא הדרואידים עצמו.
ראשו נערף על הכוכב מוסטפאר עם שאר מנהיגי הבדלנים על ידי דארת' ויידר.
חייזר מהגזע החייזרי בשם דורו.
צייד ראשים אשר נשכר בעיקר על ידי דוקו והבדלנים, בין היתר ללכידת הסנאט.
המסדר הראשון הוא מסדר צבאי טוטליטרי בראשות המנהיג העליון סנוק שקם על חורבות האימפריה הגלקטית.
המנהיג העליון סנוק' הוא מנהיג המסדר הראשון והמאסטר של קיילו רן.
נוצר על ידי דארת' סידיוס, ככל הנראה על מנת לאמן את קיילו רן בדרכי הצד האפל.
הוא נראה חיוור כרוח רפאים ופניו מעוותות.
הוא מופיע לראשונה בסרט "מלחמת הכוכבים - פרק 7: הכוח מתעורר" ונהרג בסרט "מלחמת הכוכבים - פרק 8: אחרוני הג'דיי על ידי חרב האור של לוק סקייווקר שהופעלה על ידי קיילו רן בזמן שסנוק רצה שקיילו רן יהרוג את ריי.
קפטן פאזמה היא מפקדת בדרגה גבוהה מ"קפטן" בכוחות המסדר הראשון, בעלת נאמנות מוחלטת למנהיג העליון סנוק, קיילו רן וגנרל האקס.
פאזמה היא מפקדת פלוגת חיילי הסער של המסדר הראשון, ושימשה כאחראית על הכשרתו ואימוניו של חייל הסער FN-2187, שלעתיד ערק לצד תנועת המחתרת וכינה את עצמו "פין".
דמותה הופיעה לראשונה בסרט "הכוח מתעורר" בגילומה של השחקנית גוונדלין כריסטי.
בפרק השמיני נהרגה בפיצוץ החללית של סנוק.
מנהיג הכוכב המדברי טטואין, חייזר שנראה כמו עלוקה ענקית ושמנה.
חלק מגזע ההאטים ובכיר במועצת ההאטים, מועצה של כל משפחות הפשע והקרטלים בגלקסיה.
נתן הוראה לצוד את האן סולו ולהקפיא אותו.
נחנק בידי לאה אורגנה כשהוא בן 600.
אביו של ג'אבה ההאט, ומטרתו היא לנקום בנסיכה ליאה על כך שהרגה את בנו.
בנו של ג'אבה ההאט, מת בין הסרט השלישי לסרט השישי.
צייד ראשים מנדלוריאני והמודל לצבא המשובטים של הרפובליקה.
נהרג על ידי מייס וינדו.
ציידת ראשים המסוגלת לשנות את צורתה, ושותפה לשעבר של ג'נגו פט.
לאחר שוויזל נכשלה ונתפסה על ידי אובי ואן קנובי ואנקין סקייווקר במשימתה להרוג את הסנאטורית פאדמה אמידאלה, ג'נגו הרג אותה באמצעות חץ רעל שיוצר בקאמינו.
צייד ראשים, שיבוט של אביו.
בובה נוצר בקאמינו וגדל כבנו של ג'נגו, אשר חינך אותו על הערכים המנדלוריאנים, בדגש על חשיבות הכבוד והרדיפה אחר תהילה בקרב.
הוא נודע בעיקר בזכות מהלכיו הערמומיים בעת מעקב אחר הטרף, והפך לצייד ראשים ששמו זרע פחד ברחבי הגלקסיה.
בובה עבד בדרך כלל בשביל הגנגסטר ג'אבה ההאט, ונשכר על ידו יחד עם האימפריה הגלקטית על מנת ללכוד את האן סולו וצ'ובאקה.
כמו כן היה בעל יחסי קרבה מקצועית עם דארת' ויידר.
בובה פט הוא דמות פופולרית ואהובה ביקום מלחמת הכוכבים, אף על פי שזמן המסך שלה קטן באופן יחסי.
צייד ראשים, מנדלוריאן, אשר חונך על הערכים המנדלוריאנים, בדגש על חשיבות הכבוד והרדיפה אחר תהילה בקרב.
הדמות הראשית בסדרת טלוויזיה באותו שם בהפקת דיסני פלוס.
ישות חזקה במיוחד בכוח ששוכן עם שני ילידו על כוכב הלכת מורטיס.
הוא, ובזכותו גם ילדיו, בני אלמוות.
על פי אגדות מלחמת בכוכבים, האב בן למעלה ממיליון שנים.
האב, כמו ילדיו, יכול לשנות צורה ככל שיחפוץ ומייצג את האיזון שבין אור לאופל.
מתאבד על מנת שבנו שבגד בו יהפוך לבן תמותה ויובס.
בנו של האב, התגלמותו של הצד האפל.
רוצה לצאת מכוכב הלכת מורטיס אך אביו מנסה למנוע זאת ממנו כי לטענתו הדבר עשוי להשמיד את הגלקסיה.
הובס בידי אנקין סקייווקר כאשר נפצע אביו והוא נהיה בן תמותה.
בתו של האב, ייצוג של הצד המואר.
נהרגה בידי אחיה כשניסתה להגן על אביה מפניו.
אסוקה שמתה זמן קצר לפני כן, קמה לתחיה כבקשתה האחרונה של הבת להעביר אליה את "הכוח החי" (living force) אליה.
נצר למשפחת האצולה קרייז משבט קרייז, השליטה הפציפיסטית של כוכב הלכת מנדאלור.
עיוורת לנסיונותיו של מושל הירח של כוכ הלכת, קונקורדיה (המשמש בית כלא ללוחמים שרוצים להשיב את העבר המלחמתי של מנדאלור על כנו), פרה ויזלה, לחתור תחתיה.
הוא נעזר באחותה של סאטין, בו- קטאן, כדי להציג את שלטונה כחלש ורופס ואת עצמו "משמר המוות" כגיבורים.
סאטין מודחת מהשלטון ונהרגת מאוחר יותר על דארת' מול למול עיני אהובה, אובי ואן קנובי, כנקמה על כך שאובי ואן הביס את מול 11 שנה לפני כן.
אחותה של הדוכסית סאטין קרייז ונאמנה לפרה ויזלה.
לאחר מותו של ויזלה ושבועת האמונים של משמרות המוות לדארת' מול פנתה נגדם ואף חילצה את אחותה מכלאה, מה שלא סייע לשתיהן.
בתקופת מלחמת הכוכבים: המורדים, לקראת שנת 0 BBY בו קטאן פוגשת במנדאלורית צעירה בשם סאבין רן, שמחזיקה בחרב האור השחורה שמעניקה לה את הזכות למשול במנדאלור.
כאות כבוד לנצר למשפחה השלטת, סאבין מעניקה לבו- קטאן את החרב והאחרונה נעשית מנהיגת עמה.
מלחמת הכוכבים – פרק 2: מתקפת המשובטים הוא סרט אפי והמשך לסרט "מלחמת הכוכבים – פרק 1: אימת הפנטום" בסאגת מלחמת הכוכבים.
הסרט יצא לאקרנים בשנת 2002. זהו סרט הרפתקאות, מדע בדיוני ופעולה.
בין הפרק הראשון לפרק השני, מתקפת המשובטים ישנו הפרש של יותר מ-10 שנים אשר במהלכן אנאקין סקייווקר גדל והפך לאביר מתלמד תחת הדרכתו של אובי-וואן (כמו שהיה בפרק הראשון עם קווי-גון ג'ין ואובי וואן), המלכה פאדמה אמידאלה עברה לתפקיד סנאטורית בסנאט ו-ג'אר ג'אר בינקס הפך למחליפה.